id sv ms ms eo id id ms id id id id ms sv fr en ms ms id ms id id ms id id id id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms ms nl id id pl id id ms id id ms id id id ms id id ms id id ms id ms ms id id id ms id id id ms ms id id ms ms id id ms ms id id ms ms id id ms ms ms id id ja id id ms ms id id id en ms ms en en en en id id ms id id en id id jv ms id id it es id id en id ms ms ms ms ms ms
Kecederaan Kepala Traumatik Punca Mati Mengejut, Sila Hati-hati!
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Sistem Saraf & Otak
Isu Sistem Saraf & Otak Lain
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Bukan Kemalangan Saja, Tapi Kepala Terhantuk Akibat Terjatuh Juga Boleh Bawa Maut!
Ditulis oleh Fatin Zahra Disemak pada 01/04/2021
Disemak secara perubatan oleh Dr. Joseph Tan
Kecederaan kepala traumatik, atau traumatic brain injury (TBI) merupakan salah satu punca kematian utama di dunia.
Kecederaan ini merangkumi kemalangan ringan seperti kepala terhantuk, lebam, luka ataupun sesuatu yang lebih serius seperti konkusi, luka terbuka dan tulang retak.
Kecederaan ini boleh menyebabkan seseorang itu mengalami komplikasi jangka panjang ataupun meninggal dunia akibat luka yang dialami.
Di Amerika Syarikat, kecederaan jenis ini mengalami peningkatan yang ketara iaitu sebanyak 53% dari tahun 2006 ke 2014. Secara purata, 155 orang meninggal dunia di AS akibat kecederaan kepala traumatik setiap hari.
Simptom yang dialami oleh individu yang mengalami TBI mungkin berbeza-beza mengikut tahap kecederaan.
Contohnya, kes yang ringan dan sederhana mungkin akan menyebabkan pesakit pengsan atau tidak sedarkan diri. Namun, kes yang lebih teruk pula boleh menyebabkan seseorang itu koma atau lebih teruk lagi, meninggal dunia.
Apakah penyebab utama kecederaan kepala traumatik?
Mungkin ramai yang sangka kecederaan kepala traumatik berpunca daripada kemalangan jalan raya semata-mata.
Namun, pada tahun 2014, TBI direkodkan paling banyak terjadi akibat kemalangan seperti jatuh dari tempat yang tinggi.
Kemalangan ini bertanggungjawab dalam hampir 50% kes kecemasan yang melibatkan kecederaan kepala atau otak.
Lebih teruk lagi, 4 daripada 5 kunjungan kecemasan yang melibatkan TBI terdiri daripada orang tua yang berumur 65 tahun ke atas.
Manakala, sebanyak 17% lagi adalah disebabkan oleh pukulan atau hentakan kepala pada sesuatu objek.
1 daripada 4 kecederaan kepala yang berpunca daripada hentakan berlaku kepada remaja atau kanak-kanak berumur 17 tahun ke bawah.
Mereka yang terlibat dengan kemalangan jalan raya juga banyak mengalami kecederaan kepala traumatik. 20% daripada keseluruhan kes yang melibatkan TBI dicatatkan berlaku kepada mereka yang mengalami kemalangan jalan raya.
Namun, pada tahun yang sama, tindakan melukakan diri sendiri atau self-harm telah dicatatkan sebagai salah satu punca TBI yang kian meningkat.
Statistik mencatatkan sebanyak 33% maut akibat kecederaan TBI yang melibatkan tindakan melukakan diri sendiri.
Selain kecederaan yang dicatatkan di atas, ada pelbagai lagi punca yang boleh menyebabkan seseorang itu mengalami kecederaan kepala traumatik.
Contohnya, mangsa keganasan rumah tangga dan penderaan kanak-kanak juga boleh meninggal dunia akibat TBI.
Faktor risiko untuk kecederaan kepala traumatik
Menurut statistik yang sama oleh CDC, mereka mendapati kematian akibat TBI pada tahun 2014:
Dicatatkan paling tinggi dalam kalangan mereka yang berumur 75 tahun ke atas.
Punca kematian akibat TBI berbeza mengikut umur:
Jatuh merupakan punca kematian utama untuk mereka yang berumur 65 tahun ke atas
Tindakan melukakan diri sendiri merupakan punca kematian utama untuk invididu berusia 45 hingga 64 tahun
Kemalangan jalan raya pula bertanggungjawab untuk kematian mereka yang berumur antara 15-24, 25-34, dan orang tua yang berumur 75 tahun ke atas
Homisid merupakan punca kematian kanak-kanak berumur 0-4 tahun. Kebanyakannya merupakan mangsa keganasan rumah tangga
Bila perlu berjumpa doktor?
Individu yang mempunyai gejala TBI sama ada ringan, sederhana atau teruk perlu berjumpa dengan doktor secepat mungkin. Sama jugalah jika anak anda terjatuh atau terhantuk.
Jika kemalangan tersebut membuatkan anak anda mengalami perubahan dari segi tingkah laku, cepat-cepatlah bawa si kecil berjumpa dengan doktor.
Tidak kiralah kecederaan yang dialami itu ringan atau sederhana, kecederaan pada kawasan kepala memerlukan perhatian daripada pakar secepat mungkin.
Elakkan kemalangan untuk kurangkan kematian akibat TBI
Kunci untuk mengelakkan kecederaan kepala atau otak yang boleh membawa maut adalah dengan cara mencegah sebelum kejadian tersebut berlaku.
Individu yang mengalami kerosakan otak yang serius akibat TBI akan kehilangan kekuatan otot atau mengalami masalah seperti kesukaran untuk bercakap, tidak boleh melihat dan merasa dengan normal.
Simptom yang pesakit alami mungkin bergantung kepada bahagian otak yang terjejas.
Malah, mereka juga boleh mengalami kesan jangka pendek atau jangka panjang terhadap personaliti dan perilaku mereka.
Oleh sebab itu, sebahagian pesakit mungkin perlukan perhatian perubatan dan terapi tambahan seperti terapi fizikal atau pertuturan untuk bantu mereka pulih dengan sepenuhnya.
Jika anda ingin elakkan kecederaan kepala dan otak, cuba ikuti tip yang kami sediakan untuk anda di bawah:
Pakai tali pinggang keledar semasa memandu. Bayi pula haruslah diletakkan dalam child safety seat di bahagian tempat duduk belakang.
Jangan memandu di bawah pengaruh dadah atau alkohol. Minta kawan anda untuk hantar anda pulang atau langgan khidmat e-hailing supaya anda tidak perlu memandu.
Pakai helmet ketika menunggang motosikal. Selain itu, anda juga boleh pakai helmet jika ingin melakukan aktiviti seperti berbasikal untuk elakkan sebarang kecederaan.
Pakai baju yang bersesuaian dengan aktiviti sukan yang anda ingin lakukan. Jika anda gemar bermain papan selaju, elakkan bermain di permukaan yang tidak rata.
Buang bahagian dalam rumah anda yang berisiko untuk menyebabkan kemalangan seperti jatuh. Pasang pemegang pada tangga jika anda duduk bersama orang tua anda.
Guna kalkulator ini untuk mengira Indeks Jisim Badan (BMI) dan semak tahap kesihatan berat badan anda. Anda juga boleh menyemak BMI anak.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Hello Health Group tidak menawarkan nasihat perubatan, diagnosis atau rawatan.
AANS. n.d. Traumatic Brain Injury. Accessed October 30, 2020. https://www.aans.org/Patients/Neurosurgical-Conditions-and-Treatments/Traumatic-Brain-Injury.
CDC. 2019. Traumatic Brain Injury & Concussion. March 11. Accessed October 30, 2020. https://www.cdc.gov/traumaticbraininjury/get_the_facts.html.
Mayo Clinic. 2019. Traumatic brain injury. March 29. Accessed October 30, 2020. https://www.mayoclinic.org/diseases-conditions/traumatic-brain-injury/symptoms-causes/syc-20378557.
The Neurological Institute of New York. n.d. Head Injury. Accessed November 1, 2020. https://www.columbianeurology.org/neurology/staywell/head-injury.
Jika Kepala Terhentak, Periksa 10 Tanda Amaran Ini, Jangan Biarkan Takut Ada Darah Beku!
Jadi Genius Selepas Kepala Terhantuk? Tak Mustahil! Inilah Rahsia Di Sebalik Sindrom Savant
Ditulis oleh Fatin Zahra Disemak pada 01/04/2021
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.